b'\n_START_ARTICLE_\nDunajski zrezek\n_START_PARAGRAPH_\nDunajski zrezek (nem\xc5\xa1ko Wiener Schnitzel) je ena najbolj znanih jedi dunajske kuhinje. To je tanek tele\xc4\x8dji zrezek, paniran in ocvrt v ma\xc5\xa1\xc4\x8dobi. Verjetno izvira iz severne Italije oziroma natan\xc4\x8dneje, iz Milana. Costoletta alla milanese se pripravlja podobno iz nekaj debelej\xc5\xa1ih kotletov in je v 14. ali 15. stoletju na\xc5\xa1la pot na Dunaj. Po drugi verziji ga prinesel iz Italije mar\xc5\xa1al Radetzky leta 1857. Ime dunajski zrezek (Wiener Schnitzel) se je uveljavilo okrog leta 1900._NEWLINE_Klasi\xc4\x8dno se servira z limono, krompirjevo solato ali pe\xc4\x8denim krompirjem ter kumari\xc4\x8dno solato._NEWLINE_\xc4\x8ce se na enak na\xc4\x8din pripravi svinjski ali puranji zrezek, se ne sme imenovati dunajski zrezek, ampak zrezek pripravljen na dunajski na\xc4\x8din ali dunajski zrezek iz svinjine ali dunajski zrezek iz puranjega mesa.'